ເນໂຕ້ ໂຈມຕີໜັກຂຶ້ນ ທີ່ນະຄອນຫຼວງ ຂອງລີເບຍ
ອົງການເນໂຕ້ ໂຈມຕີນະຄອນຫຼວງຕຣີໂປລີ ຂະນະທີ່ພວກກະບົດ ປະຕິເສດຕໍ່ຂໍ້ສະເໜີ ຂອງ Gadhafi
ເຮືອບິນລົບອາຍພົ່ນຂອງອົງການເນໂຕ້ໄດ້ໂຈມຕີເປົ້າໝາຍຕ່າງໆໃກ້ໆກັບບ້ານພັກຂອງຜູ້ນຳ ລີເບຍ ທ່ານ Moammar Gadhafi ໃນນະຄອນຫຼວງຕຣີໂປລີຫຼັງຈາກລູກຊາຍຂອງທ່ານ ເວົ້າວ່າ ທ່ານ Gadhafi ເຕັມໃຈທີ່ຈະຈັດໃຫ້ມີການເລືອກຕັ້ງແລະຈະລາອອກຖ້າທ່ານເສຍ ໄຊ ການສະເໜີດັ່ງກ່າວຂອງ Gadhafi ໄດ້ຖືກປະຕິເສດໂດຍພວກກະບົດແລະສະຫະລັດ ທ້າວ Saif al-Islam ກ່າວຕໍ່ໜັງສືພິມ Corriere della Sera ຂອງອີຕາລີໃນວັນພະ ຫັດວານນີ້ວ່າການເລືອກຕັ້ງດັ່ງກ່າວສາມາດຈັດໃຫ້ມີຂຶ້ນໄດ້ພາຍໃນເວລາ 3 ເດືອນແລະ ຄວາມໂປ່ງໃສສາມາດໄດ້ຮັບການຄໍ້າປະກັນໂດຍພວກນັກສັງເກດການນາໆຊາດ ໂຄສົກຄົນນຶ່ງຂອງພວກກະບົດກ່າວຕໍ່ໂທລະພາບ al-Jazeera ວ່າ ວັນເວລາສຳລັບການ ເລືອກຕັ້ງໄດ້ຜ່ານພົ້ນໄປແລ້ວ ຍ້ອນກຳລັງຂອງພວກເຮົາພວມຢູ່ໃນເຂດຊານເມືອງຂອງນະ ຄອນຫຼວງຕຣີໂປລີ ເຈົ້າໜ້າທີ່ຄົນນຶ່ງ ຂອງກະຊວງການຕ່າງປະເທດສະຫະລັດ ກໍບໍ່ໄດ້ໃຫ້ ຄວາມສຳຄັນຫຍັງກ່ຽວກັບເລື່ອງນີ້ ໃນຕອນເຊົ້າຂອງວັນພະຫັດວານນີ້ທູດພິເສດຂອງຣັດເຊຍທ່ານ Mikhail Margelov ກ່າວ ຕໍ່ພວກນັກຂ່າວທີ່ນະຄອນຫຼວງຕຣີໂປລີວ່າ ເຈົ້າໜ້າທີ່ລີເບຍໄດ້ໃຫ້ການຄໍ້າປະກັນຕໍ່ທ່ານວ່າ ການຕິດຕໍ່ໂດຍກົງລະຫວ່າງລັດຖະບານລີເບຍແລະພວກກະບົດທີ່ມີທີ່ໝັ້ນຢູ່ເມືອງ Bengha- zi ໃນພາກຕາເວັນອອກຂອງລີເບຍນັ້ນ ກຳລັງດຳເນີນໄປຢູ່ໃນເວລານີ້ ແຕ່ນາຍົກລັດຖະມົນຕີລີເບຍທ່ານ Baghdadi al-Mahmoudi ຢືນຢັດວ່າທ່ານ Gadha- fi ຈະບໍ່ຍອມກົ້ມຫົວຮັບເອົາ ການກົດດັນຂອງນາໆຊາດທີ່ຈະບັງຄັບໃຫ້ທ່ານສະລະອຳນາດ ນັ້ນ ສຽງລະເບີດຂະໜາດແຮງ ໄດ້ສັ່ນສະເທືອນນະຄອນຫຼວງລີເບຍ ໃນຕອນເດິກຂອງຄືນແລ້ວ ນີ້ ກ່ອນໜ້ານັ້ນ ກໍໄດ້ມີການໂຈມຕີທາງອາກາດຂອງອົງການເນໂຕ້ຕໍ່ເປົ້າໝາຍຕ່າງໆໃກ້ກັບ ບ້ານພັກຂອງທ່ານ Gadhafi ທີ່ຄຸ້ມ Bab-al-Aziziya ທີ່ກຸງວໍຊິງຕັນລັດຖະມົນຕີການຕ່າງປະເທດສະຫະລັດທ່ານນາງ Hillary Clinton ໄດ້ກ່າວ ຫາກຳລັງຮັກສາຄວາມສະຫງົບ ຂອງ Gadhafi ວ່າ ໃຊ້ການຂົ່ມຂືນສຳເລົາແລະຄວາມຮຸນ ແຮງຕໍ່ພວກແມ່ຍິງເປັນເຄື່ອງມືໃນການເຮັດສົງຄາມ